b'\n_START_ARTICLE_\nClub Deportivo Godoy Cruz Antonio Tomba\n_START_SECTION_\nHistoria\n_START_PARAGRAPH_\nSeura perustettiin kes\xc3\xa4kuussa 1921 nimell\xc3\xa4 Sportivo Godoy Cruz. Nykyinen pitk\xc3\xa4 nimi syntyi vuonna 1930, kun Godoy Cruz yhdistyi toisen seuran, Deportivo Bodega Antonio Tomban kanssa. Seura pelasi pitk\xc3\xa4\xc3\xa4n Mendozan maakunnan aluesarjaa, jossa saavutti useita mestaruuskia. Valtakunnallisia sarjoja Godoy Cruz pelasi pitk\xc3\xa4n aikaa alemmissa divisioonissa. 1994 se saavutti voiton valtakunnallisessa Torneo del Interior -turnauksessa, mink\xc3\xa4 my\xc3\xb6t\xc3\xa4 nousi kakkosdivisioonaan, Primera B Nacionaliin. Vuonna 2005 Godoy Cruz voitti Nalcional B:n apertura-mestaruuden ja nousi ensi kertaa historiansa aikana p\xc3\xa4\xc3\xa4sarjaan voitettuaan karsintavastustajansa Nueva Chicagon. Kes\xc3\xa4ll\xc3\xa4 2007 seura putosi p\xc3\xa4\xc3\xa4sarjasta, mutta kykeni nousemaan takaisin vuoden kuluttua.'